Der har på det seneste været forskellige udmeldinger om fremtiden for Farsø Sygehus, og alt efter temperament, så kom der endnu en på et borgermøde onsdag aften i Dronning Ingrid-hallerne, arrangeret af Støtteforeningen til Bevarelse af Farsø Sygehus. Ifølge støtteforeningens formand Kirsten Moesgaard, så lovede de syv regionspolitikere, at sygehuset overlever. Det skal blandt andet ske ved at styrke den ortopædkirurgiske indsats. Selvom det budskab blev positivt modtaget, så frygter støtteforeningen dog stadig, at politikerne på sigt lukker sygehuset. - Derfor vil foreningen stadig holde skarpt øje med, hvad der foregår, fortæller Kirsten Moesgaard til P4 Nordjylland.

Opsummering:
Syv regionspolitikere lovede i går omkring 500 borgere, at Farsø Sygehus overlever. Det fortæller formanden for Støtteforeningen til Bevarelse af Farsø Sygehus, Kirsten Moesgaard til P4 Nordjylland